تورکیه جمهوریتی ایچکی ایش لر وزیری اورینباسری اسماعیل چتاقلی, تورکیه گه کیلیاتگن اوکراین لیک لر بیلن علاقه لی یازمه بیانات بیردی.
چتاقلی, انسان لرنینگ اوکراین دن قاچه باشله شی آرتیدن اوشبو اولکه گه بشری یاردم یوباره باشله گن لیک لری نی بیلدیردی.
چتاقلی, "رومانیا چیگره سیده آفت و عاجل وضعیت لر اداره سی (آفاد) تیم لری میز تامانیدن ایککی سیار آشخانه دن فایده له نیب کونده لیک 10 مینگ کیشی گه ایسسیق آوقت ترقه تیلماقده" دییه قید ایتدی.
عینی دمده چتاقلی, جاری هفته ده (7 الی 11 مارچ ده) ینه 10 موتر بشری یاردم یوباره دیگن لیک لری نی معلوم قیلرایکن, اوشبو یاردم لرنینگ کیلگوسی کون لرده هم دوام ایته دیگن لیگی نی بیلدیردی.
چتاقلی, چیگره لردن اوکراین لیک لرنینگ تورکیه گه اوتیش لری بوییچه پروسه نی آسانلشتیرگن لیک لری نی معلوم قیلدی.
چتاقلی, "اوشبو دایره ده 24- فبروری دن بیری برچه چیگره لری میزدن 20 مینگ 550 نفر اوکراین تورکیه گه کیلدی.  اوکراین لیک لر دن ویزه طلب ایتیلمه یدیگن لیگی سببلی اوکراین لیک لر پاسپورت یاکه تذکره سی بیلن کیلیب تورکیه گه 90 کون گه قدر قالیش لری ممکن.  اوروش دن آلدین قانونی روشده اولکه میز گه کیلیب کیین کیته آلمه ی قالگن اوکراین لیک لر گه تورکیه ده اقامت قیلیش لری اوچون والی لیک لر گه بویروق بیریلدی" دییه قید ایتدی.
چتاقلی, اوز سوز لرینی, "اوکراین وطنداش لری آره سیده 6- مارچ گه قدر 551 قیریم تاتاری و آهیسکا تورکی هم تورکیه گه کیلدی. 257 قیریم تاتاری بیلن 15 آهیسکا تورکی تورکیه نینگ ایدیرنه ولایتیده و 204 قیریم تاتاری ایسه تورکیه نینگ قیرقلرایلی ولایتیده مهاجرت اداره سی نینگ همکارلیگی بیلن ایدیرنه و قیرقلرایلی والی لیک لری تامانیدن لیلیه لر گه جایلشتیریلدی " شکلیده دوام ایتتیردی.
عینی دمده چتاقلی, "بوندن تشقری اوکراین دن چیققن و اوز اولکه لری گه کیتیش مقصدی بیلن 1711 آذربایجانلیک, 447 تورکمنستانلیک و 62 گرجستانلیک هم ترانزیت اوتیش اوچون تورکیه گه کیلدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
